«Mul on suur rõõm, et minu esimene visiit Eestisse sai korraldatud nii kiiresti kohe pärast mu ametisseastumist,» sõnas Niinistö. «Soome praegusesse valitsusprogrammi on sisse kirjutatud Soome ja Baltimaade, eriti Eesti, suhete tähtsus.»

Niinistö sõnul suhtub nende valitsus NATO-küsimusse pragmaatiliselt ning asub peagi analüüsima alliansiga liitumise plusse ja miinuseid. Selline ülevaade oleks tema hinnangul hea alus avalikuks NATO-debatiks.

Samas jäi Niinistö kahtlevaks küsimuses, kas soomlased võiksid liituda Ämarile rajatava väljaõppekeskusega. «Soome pole NATO riik, mulle tundub, et see Ämari keskus on pigem NATO riikidele,» sõnas ta. «Aga muidugi jälgime me hoolega, mis seal tehakse ja oleme sellest huvitatud.»